ДАДАТАК 2
Раздатачны матэрыял  да тэматычных заняткаў
 «Традыцыйныя святы восенi» для 4 класа
ДАДАТАК А
Тэксты для падрыхтоўкі пераказу вучнямi
	1
	На Беларусі да восеньскіх святаў прынята адносіць Багач, Уздвіжанне, Пакровы i Дзяды.

	2
	Багач святкавалi 21 верасня. Гэта старадаўняе свята заканчэння збору ўраджаю. У народзе казалi, што ў гэты час у кожнага селянiна ўсяго багата.

	3
	Галоўная роля пад час святкавання належала «багачу» – лубку жыта са свечкай, устаўленай у яго. Зерне ў кошык збiралi з першага снапа, свечку рыхтавалi пад спеў песен. Багач забяспечваў сям’i дабрабыт i шчасце.

	4
	На працягу года «багач» стаяў у хаце каго-небудзь з вяскоўцаў пад абразамi. З гэтага часу пачыналася пара сватанняў i вяселляў, ладзiлiся кiрмашы.







	5
	27 верасня святкавалi Узвiжанне. У народзе гэта свята ўспрымалася як усеагульны зрух, здвiг i паварот на зiму: «Зямля з лета на зiму зварухнулася».

	6
	Узвiжанне было днём руху ў вырай птушак. У прыродзе iснавала яшчэ адно «здвiжанне», калi гадзюкi i вужы нiбы збiралicя ў клубкi, каб схавацца ў норы на зiму. Таму ў гэты дзень не хадзiлi ў лес.

	7
	14 кастрычнiка святкавалi Пакровы. Царкоўнае свята, згодна з якiм Мацi Божая раскiнула над веручымi белае пакрывала, абараняючы iх ад нягод.

	8
	Пакроў лiчыўся i апошнiм днём збору пладоў i грыбоў, таму свята ўспрымалi як своеасаблiвую мяжу памiж восенню i зiмой. Свята не адзначалi абрадамi, а проста прасiлi заступнiцтва i дапамогi ў Мацi Божай.

	9
	Сёння у нас у гэты дзень адзначаюць Дзень мацi з той нагоды, што i нашы мацi абараняюць ад нягод сваiх дзяцей усё жыццё.

	10
	Закрывалi цыкл восеньскiх святаў Дзяды, якiя i па сёняшнi дзень святкуюцца у суботу перад 8 лiстападам – Змiтравым днём.

	11
	Дзяды – гэта свята народнага календара, звязанае з памiнаннем продкаў, якiх старажытныя беларусы называлi «дзядамi».

	12
	Нашы продкi верылi, што ў гэтыя днi душы памерлых iдуць на памiнальную вячэру ў хату да сваiх нашчадкаў. Таму на святочны стол ставiлi «дзедаўскi» посуд, куды кожны адлiваў напоi i адкладываў ежу.

	13
	Продкаў трэба было добра пачаставаць, каб тыя не пакрыўдзiлiся i не наслалi няўраджай i няшчасцi на сваякоў.




ДАДАТАК Б
Тэксты для парнай працы
	
З простым словам «дзед» звязана вельмi шмат у беларускай культуры. «Дзедам» называлi першы зажынкавы сноп, якi клалi за абразы, бо лiчылi яго апекуном збожжа i хатнiх спраў. 
Яшчэ «дзедам» называлi важныя рэчы селянiна: центральны пячны слуп жытла, прыстасаванне для лучыны ў хаце, «шышачкi» лапуху, якiя выкарыстоўвалi як абярэгi. «Дзядамi» называлi самiх продкаў, абрад iх памiнання, свята памiнання i стравы. У старажытнасцi «дзядамi» называлi жабрака, нячысцiка i, часам, нават хмары на небе. Галоўнае, што iх аб’ядноўвала – гэта сувязь са светам памерлых.

	
З простым словам «дзед» звязана вельмi шмат у беларускай культуры. «Дзедам» называлi першы зажынкавы сноп, якi клалi за абразы, бо лiчылi яго апекуном збожжа i хатнiх спраў. 
Яшчэ «дзедам» называлi важныя рэчы селянiна: центральны пячны слуп жытла, прыстасаванне для лучыны ў хаце, «шышачкi» лапуху, якiя выкарыстоўвалi як абярэгi. «Дзядамi» называлi самiх продкаў, абрад iх памiнання, свята памiнання i стравы. У старажытнасцi «дзядамi» называлi жабрака, нячысцiка i, часам, нават хмары на небе. Галоўнае, што iх аб’ядноўвала – гэта сувязь са светам памерлых.




ДАДАТАК В

Крыжаванка

1. Якое слова для беларусаў мела шмат значэнняў?

2. Якое свята адзначалi 27 верасня?

3. Пакровы – гэта сваеасаблiвая   …   памiж восенню i зiмой.

4. Багач – гэта свята    ...   .

5. Якое свята адзначалi 14 кастрычнiка?

